Данданов е роден в 1872 година в костурското село Горенци, тогава в Османската империя, днес Корисос, Гърция. В 1902 година е в четата на Христо Чернопеев, а по-късно във върховистката чета на полковник Анастас Янков. В 1903 година по време на Илинденско-Преображенското въстание е в четата на Митре Влаха. След въстанието емигрира в Свободна България и се установява във Варна. В началото на 1904 година се завръща в Костурско и става районен войвода в Пополето. През юни същата година е заловен и осъден на три години затвор. Убит е в 1907 година от албанци, подкупени от гръцкия комитет.